paragraph_text: Operativno umijeće ili operacionistika (termin iz JNA: "operatika") discipina je vojnih znanosti i grana ratnog umijeća koja se bavi proučavanjem pripreme, planiranja i provedbe vojnih operacija u okviru strategije i taktike. Područje istraživanja operativnog umijeća kao dijela vojne doktrine jesu djelatnosti operativnog umijeća kao razine ustrojstva modernog ratovanja. Konkretno bi to značilo, to su skupine obvezujućih načela koja se moraju poštovati u pripremi, planiranju i provedbi operacija na strateškoj i taktičkoj razini. Današnje operacije se izvode na kopnu, moru i u zraku, zatim operacije se izvode kao bliske operacije, duboke operacije i operacije u vlastitoj pozadini.